امام رضا(ع)  بین الاقوامی یونیورسٹی اور پاکستان کی علامہ اقبال یونیورسٹی کے مابین مفاہمتی نوٹس پر عمل درآمد پر اتفاق

پاکستان کی علامہ اقبال یونیورسٹی کے نائب سربراہ اور امام رضا (ع)  بین الاقوامی یونیورسٹی کے سربراہ کے مابین  مشترکہ مفاہمتی قرارداد کو عملی جامہ پہنانے کے مقصد سے ملاقات اور گفتگوانجام پائی۔

خبر کا کوڈ: ۷۳

تاریخ: ۲۹ اسفند ۲۰۲۵ - ۱۶:۱۹

آستان نیوز کی رپورٹ کے مطابق؛ پاکستان کی علامہ اقبال یونیورسٹی کے نائب سربراہ ڈاکٹر محی الدین ہاشمی نے مشہد مقدس کے دورے میں امام رضا(ع) بین الاقوامی یونیورسٹی کے سربراہ ڈاکٹر ابراہیم دانشی فر سے ملاقات اور گفتگو کی۔
اس نشست کے دوران فریقین نے دونوں یونیورسٹیوں کی علمی و تعلیمی صلاحیتوں کا جائزہ لیا اور فارسی زبان کی تعلیم ، اساتذہ اور طلباء کا تبادلہ اور مشترکہ طور پر ویبنارز کے انعقاد سے متعلق دو طرفہ تعاون کو فروغ دینے پر زور دیا اور فریقین نے ان موضوعات کوعملی شکل دینے پر اتفاق کیا۔
امام رضا(ع) بین الاقوامی یونیورسٹی  کے سربراہ نے پاکستان کے اعلیٰ تعلیمی نظام میں علامہ اقبال یونیورسٹی کی علمی حیثیت پر روشنی ڈالتے ہوئے پاکستانی طلباء کو امام رضا(ع) بین الاقوامی یونیورسٹی  میں داخلہ دینے کو اہم  قرار دیا اور کہا کہ  خطے کی معتبر یونیورسٹیوں خصوصاً ہمسایہ ممالک کے ساتھ علمی روابط کو فروغ دینے سے یونیورسٹی کی علمی اور بین الاقوامی سفارت کاری مستحکم ہوگی۔
غیرملکی طلباء کے لئے فارسی زبان کی تعلیم کو فروغ دینے کی اہمیت کا ذکر کرتے ہوئے کہا کہ امام رضا(ع) بین الاقوامی یونیورسٹی  میں تعلیم کا مناسب ماحول ہونے کے ساتھ مناسب ثقافتی بنیادی ڈھانچے سے آراستہ ہے اور پاکستانی طلباء کو کو مختلف سطح پر تعلیم کا زمینہ فراہم کر سکتی ہے ۔
علامہ اقبال یونیورسٹی کے نائب  سربراہ محی الدین ہاشمی نے اس ملاقات میں کہا کہ پاکستان میں اس یونیورسٹی کے دس لاکھ سے زائد طلباء اور 54 سے زیادہ الگ الگ کیمپس پائے جاتے ہیں ،اس بنا پر علامہ اقبال یونیورسٹی اساتذہ کے تبادلے،مختصر تعلیمی کورسزز کے انعقاد،فارسی زبان کی تعلیم کو فروغ دینے اور امام رضا(ع) بین الاقوامی یونیورسٹی  کے ساتھ مشترکہ علمی پروگراموں کے نفاذ سے متعلق مکمل تعاون کے لئے تیار ہے ۔
انہوں نے اس بات پر بھی زور دیا کہ ایران اور پاکستان کے تعلیمی روابط انتہائی اہم ہیں ، یونیورسٹیوں کے مابین تعاون بڑھانے، طلباء کی علمی سطح کو بلند کرنے اور دونوں اقوام کےدرمیان ثقافتی روابط کو مضبوط بنانے کے لئے ایک مناسب پلیٹ فارم مہیا کیا جا سکتا ہے ۔